Umukuru wa Radiyo RPA  n'Ubutungane  
Umukuru wa radiyo RPA yararengukijwe imbere y’urwego rukuru rujejwe itangazamakuru mu Burundi CNC, n'imbere y'Umushikirizamanza mukuru
Umukuru wa radiyo RPA yararengukijwe imbere y’urwego rukururujejwe itangazamakuru mu Burundi CNC. Urwo rwego rukurikirana uburyo amakuruatangwa mu Burundi, rusaba radiyo RPA-Ijwi ry'Abanyagihugu kuvuga kur'iyoradiyo nyene ko imaze amezi umunani ishikiriza inkuru icenda z'ububenshizatyoje abantu. Abo bantu nabo bakaba barituye urwo rwego. Ku wa kabiri igenekerezo rya 23, ukwezi kw’icenda, umwaka wi2008, umuyobozi wa radiyo RPA, Emmanuel Nsabimana, yararengukijwe imberey'umukuru w’urwego CNC. Umupfasoni Vestine Nahimana arongoye urwo rwego yasavyeumuyobozi wa radiyo RPA gusomera abanyagihugu urwadiko ruvuga kw’iyo radiyoyatanze inkuru zitari zo, kandi zityoza abantu. Urwo rwandiko rwateguwen’urwego CNC, rutegerezwa gusomwa kuri radiyo RPA, mu kirundi no mu gifaransa,mu kiringo c’imisi ibiri, rukazosomwa n'abamenyeshamakuru b’iyo radiyo. Mu bantu icenda bitwariye radiyo RPA mu rwego rukurikiranauburyo amakuru atagwa mu Burunndi, CNC, barimwo Melchior Wagara, umuhanuzimwishikira mu biro kwa Perezida. Emmanuel Nsabimana arongoye radiyo RPA avugako badashobora gusoma urwo rwandiko rwa CNC, kuko ku bwiwe ngo imanza ziramazegushika m’ubutungane, kandi ngo nti zirasomwa. Ico yibaza ngo n'uko hariintumbero y'abategetsi atavuga amazina, bashaka kwugara radiyo RPA. RPA ni iradiyo yigenga idatinya kudoma urutoke ku bitagendaneza, cane cane mu kunegura ubutegetsi. Ikoresha abamenyeshamakuru barinda,ariko ngo kenshi na kenshi usanga batigiye ivyo kumenyesha amakuru, cankebakiri bashasha mu mwuga w’itangazamakuru. Ivyo navyo bikaba bikunda gushika mumaradiyo menshi yo mu gihugu. Umushikirizamanza mukuru wa republika nawe nyeneyararengukije umukuru wa radiyo RPA. Amaze kuva kwitaba urwego rukurikiranaingene inkuru zitangwa mu Burundi, Emmanuel Nsabimana, umuyobozi wa radiyo RPA yaronseurundi rwandiko rumurengutsa imbere y’umushikirizamanza mukuru wa republika, kumusi wa kane igenekerezo rya 25 z’uku kwezi kw’icenda. Umukuru wa RPA akurikiranwa ku nkuru zashikirijwe n'iyoradiyo. Abo izo nkuru zerekeye baritwaye mu rwego rujejwe itangazamakuru, kandiEmmanuel Nsabimana arengukijwe mu gihe Jean Claude Kavumbagu amaze imisi cumin'ibiri mu Mpimba. Abamenyeshamakuru n' abandi bantu bo mu mashirahamwe yigengabaridogera ubutungane, bavuga ko bukoreshwa n'abategetsi b’igihugu.